ΜΠΡΙΖΟΛΑΔΙΚΟ "CHEZ JAY"
Μπαμπά.
Πλάκα μου κάνεις, γαμώτο;
Ο γιατρός είπε ότι θα σε σκοτώσει αυτό.
Μίλησα και με τη νοσοκόμα σου. Την έδιωξες;
Ναι.
Γιατί;
Δεν ήθελα να σπαταλάω τον χρόνο της.
Δεν σου κάνει χάρη, πληρώνεται γι' αυτό.
Δεν τη χρειάζομαι πια.
-Μετά βίας περπατάς. -Πού το ξέρεις; Καθιστός είμαι.
Δώσε μου το ποτήρι, γαμώτο. Δεν έχεις κανένα δικαίωμα!
Φράνκι;
Φράνκι, αν του βάλεις να πιει, θα φωνάξω τους μπάτσους.
-Θες λίγο νερό; -Δεν θέλω νερό. Ποτό θέλω.
Δεν σε αφορά, εντάξει;
Πήγαινε επάνω.
-Πάψε να ασχολείσαι μαζί μου. -Είμαι η μόνη που διατίθεται να το κάνει!
-Αλήθεια; -Ναι.
Όταν διαολοστέλνεις τους άλλους, πηγαίνουν όντως στον διάολο!
Η Μπρίτανι, η Πάτι, ακόμη και η Μάρβα.
Ούτε η Μάρβα, ο πιο ευγενικός και υπομονετικός άνθρωπος στη Γη,
δεν σ' αντέχει όταν είσαι έτσι.
Προσπαθείς να αυτοκτονήσεις;
Μπορεί και να προσπαθώ.
Κι εγώ;
Τι πράγμα;
-Φράνκι, βάλε μου ένα ποτό. -Τι λες για λίγο νερό;
-Βάλε μου ένα ποτό, γαμώτο. -Λυπάμαι.
Είμαι νόμιμος πελάτης.
-Να σου βάλω καφέ; -Δεν θέλω καφέ.
Άντε γαμηθείτε όλοι σας!
Πάω να πιω κάπου αλλού!
Τι σκατά, Μπίλι;
Περίμενε!
-Στάσου! -Άσε με ήσυχο.
Ήρθα να βοηθήσω και μου φέρεσαι άθλια.
Θες να πεθάνεις;
Η ευχή σου εκπληρώθηκε.
Για εμένα, πέθανες.
ΓΟΛΙΑΘ
-Ορίστε. -Εντάξει.
Θα το δώσω σε κάποιον που να το χρειάζεται. Ευχαριστώ.
Παρακαλώ.
Τσέκαρα το δελτίο καιρού για το Σικάγο.
Θα έχει μείον 1.000 βαθμούς Κελσίου. Σίγουρα θέλεις να πας;
Έχω σκούφο και γάντια. Νομίζω πως θα είμαι μια χαρά.
-Εσύ; -Τι πράγμα;
Πονάς ακόμη;
Ναι, αλλά νομίζω ότι είμαι λίγο καλύτερα.
Ίσως τον συνήθισα πια. Δεν ξέρω.
Μάλλον το να εμπλέκεσαι σε μια συνωμοσία δισεκατομμυρίων
κάνει καλό στην υγεία σου.
Έτσι φαίνεται.
Χαίρομαι πολύ που επέστρεψα.
Ναι, κι εγώ.
Μα χαίρομαι και που φεύγω.
Θέλω να πω, μην το πάρεις στραβά, αλλά...
Δεν μπορώ να ανησυχώ πια για εσένα.
Δεν χρειάζεται, όμως.
-Αλήθεια; -Ναι.
Πιστεύω ότι θα 'σαι μια χαρά.
Ναι. Θα δείξει.
Η γραβάτα σου είναι στραβή.
Αλήθεια; Βασικά...
Ως συνήθως.
Ανοιχτά είναι.
Γεια. Ήρθε το Uber, μωρό.
Μπίλι, από δω ο Μάικ.
-Μάικ, από δω ο Μπίλι ΜακΜπράιντ. -Η Μπριτ μού έχει μιλήσει για εσένα.
-Χαίρω πολύ. -Υποστηρίζω τους Cardinals. Συγγνώμη.
Εσύ είσαι εκείνος που θα πρέπει να ζήσει μ' αυτό.
Μακάρι να προλαβαίναμε να πιούμε μια μπίρα και να τα πούμε, φίλε.
-Την επόμενη φορά. -Ναι.
Να προσέχεις το κορίτσι μας, εντάξει;
Ναι. Το 'χω.
Θα τα ξαναπούμε κάποια στιγμή.
-Ναι. -Έτσι δεν είναι;
Να προσέχεις.
Κι εσύ.
-Τα λέμε. -Χάρηκα, Μάικ.
-Κι εγώ. Έτοιμη; -Πάμε.
Φύγαμε.
Ο Φρανκ ήταν εξαίρετος χημικός.
Θα μπορούσε να 'χε πετύχει πολλά περισσότερα.
Θα μπορούσε να 'χε αλλάξει τον κόσμο, αν δεν τον εμπόδιζε η ασθένειά του.
Σας προειδοποίησε ποτέ για το Trimadone;
Όχι. Ποτέ.
Για κάθε στιγμή διαύγειας και ευφυΐας,
υπήρχαν μεγάλα διαστήματα μανίας και τρέλας.
Που έγιναν μεγαλύτερα και συχνότερα.
Σ' αυτήν την κατάσταση βρισκόταν όταν αναγκάστηκα να τον διώξω.
Πόσο εξοικειωμένος ήσασταν με τη σχιζοσυναισθηματική διαταραχή
όταν διαγνώστηκε ο Φρανκ;
Αρκετά.
Δυστυχώς, δεν γνωρίζαμε πώς ονομαζόταν εκείνη την περίοδο,
αλλά ο πατέρας μας έπασχε από μια παρόμοια διαταραχή.
Λυπάμαι.
Δεν είχαμε εύκολη παιδική ηλικία,
αλλά αυτό μας ενέπνευσε να ασχοληθούμε με τη φαρμακευτική.
Προσπαθήσατε να μετατρέψετε μια προσωπική τραγωδία σε κάτι θετικό;
Ναι. Βέβαια, δεν αφορούσε μόνο τη δική μας οικογένεια.
Όλοι υποφέρουν από κάποιο είδος πόνου στη ζωή τους.
Τα φάρμακα μπορούν να τον κατευνάσουν.
Γι' αυτό αποφασίσατε να ασχοληθείτε με τα παυσίπονα;
Ναι.
Είναι ιδιαίτερα παρεξηγημένο πεδίο.
Ενίοτε, ο πόνος είναι κάτι αόριστο.
Συχνά, οι γιατροί δυσκολεύονται
να διαγνώσουν τι τον προκαλεί, για να μπορέσουν να το θεραπεύσουν.
Γι' αυτό, πιστεύω ακράδαντα
ότι τα παυσίπονα πρέπει να είναι διαθέσιμα και προσβάσιμα σε όλους.
Πώς αντιδράσατε
όταν μάθατε ότι κάποιοι άνθρωποι εθίζονταν στο Trimadone;
Σοκαρίστηκα.
Όλη μας η έρευνα, επί δεκαετίες,
έδειχνε ότι τα οπιοειδή δεν προκαλούσαν εθισμό.
Αυτό οφείλεται στο γεγονός ότι βασιζόταν
σε ασθενείς με βάσιμες ιατρικές ανάγκες;
Ναι. Και είναι σημαντικό να το διευκρινίσουμε αυτό.
Μόλις άρχισαν να εμφανίζονται τα πρώτα περιστατικά εθισμού,
σύντομα διαπιστώσαμε ότι αφορούσαν την παράνομη χρήση του.
Κι όταν μάθατε για την ανεξέλεγκτη κατάχρηση του Trimadone,
τι κάνατε για να την περιορίσετε;
Έδωσα άμεσα εντολή να ξεκινήσουμε ένα πρόγραμμα,
το οποίο θα εντόπιζε τις προβληματικές περιοχές της χώρας,
όπου επικρατούσε η παράνομη χρήση του.
Αυτό έγινε κατόπιν εντολής του ΟΤΦ ή της Δίωξης Ναρκωτικών;
Όχι, έγινε απολύτως εθελοντικά.
Βασικά, πρωτοστατήσαμε στον πόλεμο ενάντια στην κατάχρηση οπιοειδών.
Τι άλλο κάνατε για να αντιμετωπίσετε την επιδημία οπιοειδών;
Το 2010 κυκλοφορήσαμε μια νέα εκδοχή του Trimadone που αποτρέπει την κατάχρηση.
Σε αντίθεση με την αρχική φόρμουλα,
αυτή δεν μπορεί να θρυμματιστεί ώστε να ληφθεί ενέσιμα ή από τη μύτη.
Πρέπει να ληφθεί σύμφωνα με τις οδηγίες,
κάτι που αποτρέπει τη λήψη της από τους χρήστες ναρκωτικών.
Πόσο κόστισε η παρασκευή της νέας εκδοχής;
Πάνω από ένα δισεκατομμύριο.
Η Zax Pharma αντιμετωπίζει πολύ σοβαρά αυτήν την απειλή.
Κανείς δεν έχει κάνει περισσότερα από εμάς για την καταπολέμηση αυτής της επιδημίας.
Σας ευχαριστώ, κύριε Ζαξ.
Ευχαριστώ για τον χρόνο σας.
Εγώ ευχαριστώ.
Σειρά σας.
Θα το κάνω εγώ.
Τι στο...
Κυρία Μαργκόλις, αν χρειαστεί να καθίσετε, ελεύθερα.
Ευχαριστώ, κυρία Πρόεδρε, αλλά είναι καλή μέρα σήμερα.
Καλησπέρα σας.
Καλησπέρα, κύριε Ζαξ.
Καλησπέρα.
Υπήρξατε ένθερμος υποστηρικτής των παυσιπόνων
από την πρώτη στιγμή, σωστά;
Μάλιστα.
Προφανώς, πιστεύετε στην ικανότητα των οπιοειδών να ανακουφίζουν τον πόνο.
Ναι, πιστεύω.
Και θέλατε μια ευρύτερη πελατειακή βάση, σωστά;
Ήθελα να βοηθήσω περισσότερο κόσμο.
Όταν πρωτοκυκλοφόρησε το Trimadone, το πάθος σας για το συγκεκριμένο πλάνο
σας ενέπνευσε να συμμετάσχετε κι εσείς στη διαφημιστική του εκστρατεία,
έτσι δεν είναι;
Έχουμε διαφημιστικό τμήμα, φυσικά, αλλά μου αρέσει να συμμετέχω ενεργά.
Προσλάβατε κι εκπαιδεύσατε πάνω από 5.000 νοσηλεύτριες, γιατρούς και φαρμακοποιούς,
για να διαφημίσουν τα οφέλη του Trimadone, σωστά;
Ο καλύτερος τρόπος να περάσει ένα μήνυμα
είναι να δώσεις τον λόγο στους ειδικούς.
Και παρείχατε εκατομμύρια δολάρια,
πανάκριβα δώρα και διακοπές
στους γιατρούς που συνταγογραφούσαν τα περισσότερα Trimadone. Σωστά;
Σίγουρα δεν θέλετε να καθίσετε, κυρία Μαργκόλις;
Μου φαίνεστε κάπως ασταθής.
Μια χαρά είμαι. Ευχαριστώ πολύ. Μπορείτε να απαντήσετε στην ερώτηση;
Ναι, φυσικά. Με συγχωρείτε.
Όπως σε κάθε μικρή εταιρεία,
η καλλιέργεια και διατήρηση σχέσεων είναι κομβική για την επιβίωσή μας.
Είμαι σίγουρος πως καταλαβαίνετε τι εννοώ.
Επίσης, παρείχατε δωρεάν χάπια για έναν μήνα στους νέους ασθενείς σας.
Παρόμοια τακτική δεν ακολουθούν και οι έμποροι ναρκωτικών;
Ένσταση.
Δεκτή. Σας παρακαλώ, κυρία Μαργκόλις.
Με συγχωρείτε, κυρία Πρόεδρε. Θα αναδιατυπώσω.
Πώς είναι καλό επιχειρηματικό μοντέλο για τους νέους ασθενείς
η δωρεάν χορήγηση χαπιών για έναν μήνα, αν δεν σκοπεύετε να τους εθίσετε σ' αυτά;
Μία μόνο δόση ως δείγμα
θα ήταν τραγικά ανεπαρκής για έναν ασθενή με αποδεδειγμένες ιατρικές ανάγκες.
Για κάποιον που υποφέρει από χρόνιους κι επίμονους πόνους.
Σωστά;
Ναι.
Γνωρίζετε ποια είναι αυτή;
Όχι. Δεν γνωρίζω.
Θα 'πρεπε;
Το όνομά της ήταν Αμάντα Τρου.
Γνωρίζατε τον πατέρα της, Τομ Τρου. Τους είχα σαν οικογένεια.
Ένσταση. Η ενάγουσα καταθέτει.
Να διαγραφεί αυτό.
Υπέφερε η Αμάντα από χρόνιους πόνους
όταν της παρείχατε τα δωρεάν χάπια;
Όπως είπα, δεν τη γνωρίζω. Συνεπώς, δεν της έδωσα τίποτα.
Δεν είχε χρόνιους πόνους. Απλώς υπέστη έναν τραυματισμό.
Θα της αρκούσε να πάρει παυσίπονα για μια μέρα ή το πολύ για μια εβδομάδα.
Θέλετε να μαντέψετε τι απέγινε;
-Ένσταση. -Το αποσύρω.
Η αλήθεια είναι, κύριε Ζαξ,
ότι πριν από την επανάστασή σας, τα οπιοειδή ήταν για σπάνιες περιπτώσεις.
Τα χορηγούσαν μόνο σε ασθενείς με ανίατες παθήσεις ή καρκίνο, σωστά;
Συνήθως, ναι.
Η πραγματική συνεισφορά σας σ' αυτήν την κρίση δεν ήταν το Trimadone.
Η πραγματική συνεισφορά σας
ήταν ότι ανοίξατε μια αγορά που ήταν κλειστή για τους Αμερικανούς.
Αθώα άτομα όπως η Αμάντα απέκτησαν πρόσβαση σ' ένα επικίνδυνο φάρμακο.
Δημιουργήσατε μια διαφημιστική εκστρατεία,
η οποία πήρε ένα φάρμακο που κατεύναζε τους αφόρητους πόνους
των καρκινοπαθών σε τελικό στάδιο,
και το προωθήσατε ως ασφαλές παυσίπονο για τον πονόδοντο και το στραμπούληγμα.
Το Trimadone σχεδιάστηκε ώστε να είναι ασφαλές για όλους.
Δεν πρόκειται για φαιντανύλη ή μορφίνη.
Έτσι ακριβώς το διαφημίσατε, σωστά;
Ως ασφαλές χάπι, λόγω της σταδιακής του απελευθέρωσης.
Σωστά.
Ισχυριστήκατε ότι αυτή η φόρμουλα ήταν λιγότερο εθιστική,
απέτρεπε την κατάχρηση
κι είχε τις μικρότερες πιθανότητες να προκαλέσει στερητικό σύνδρομο.
Όμως αυτό δεν ίσχυε, έτσι δεν είναι;
Έτσι απεφάνθη ο ΟΤΦ.
Η αλήθεια είναι ότι η φόρμουλα σταδιακής απελευθέρωσης ευνοούσε την κατάχρηση,
καθώς πλέον έμπαιναν περισσότερα οπιοειδή σε κάθε χάπι, σωστά;
Ο ΟΤΦ τέσταρε τη φόρμουλα και απεφάνθη ότι ήταν ασφαλής.
Όχι, δεν την τέσταραν, κύριε Ζαξ.
Οι δοκιμές του ΟΤΦ χρηματοδοτούνται από τις φαρμακευτικές εταιρείες.
Πράγματι. Έτσι πάει, κυρία Μαργκόλις.
Για να καταλάβω, λοιπόν.
Προωθήσατε το Trimadone ως ασφαλές, επειδή αυτό απεφάνθη ο ΟΤΦ.
Σωστά.
Και ο ΟΤΦ απεφάνθη ότι είναι ασφαλές, επειδή τους το είπατε εσείς.
Αν δεν εγκρίνετε το υπάρχον σύστημα,
πληρώστε περισσότερους φόρους για να τους χρηματοδοτείτε εσείς.
Ηγηθήκατε μιας επιθετικής και ανέντιμης εκστρατείας,
η οποία προκάλεσε μια επιδημία που εξαπλώθηκε σε όλη τη χώρα.
-Κυρία Πρόεδρε... -Όχι.
Όχι.
Έδωσα στο κοινό τη δύναμη να αποφασίζει εκείνο για τα φάρμακά του.
Όλοι δικαιούνται πρόσβαση στην ανακούφιση πόνου. Αποτελεί βασικό ανθρώπινο δικαίωμα.
Και το πετύχατε αυτό, σωστά;
Ήδη το 2008, οι ΗΠΑ,
που αποτελούν μόλις το 5% του παγκόσμιου πληθυσμού,
κατανάλωναν πάνω από το 80% του παγκοσμίου αποθέματος οπιοειδών.
Συγχαρητήρια, κύριε Ζαξ. Δημιουργήσατε ένα χάος.
Κυρία Πρόεδρε. Ενίσταμαι. Πάλι καταθέτει η ενάγουσα.
Να διαγραφεί αυτό.
Νωρίτερα, είπατε στον κύριο Πέτοκ πως κάνατε ό,τι περνούσε από το χέρι σας
για να μειώσετε την κατάχρηση οπιοειδών, σωστά;
Ναι, το είπα.
Μάλιστα, ξοδέψατε ένα δισεκατομμύριο δολάρια
για μια νέα φόρμουλα που θα απέτρεπε την κατάχρηση.
-Σωστά; -Ναι.
Δεν εξέπνεε η κατοχύρωση της πατέντας του Trimadone;
Συμπτωματικά, ναι.
Έπρεπε να επανασχεδιαστεί για να κατοχυρώσετε νέα πατέντα, σωστά;
Πολύ κυνικό εκ μέρους σας.
Επίσης, καταθέσατε αίτημα
να μην καταστεί γενόσημη φόρμουλα
η αρχική εκδοχή του Trimadone, σωστά;
Βεβαίως. Απλώς πράξαμε τα δέοντα.
Οφείλουμε να προστατεύουμε τα δικαιώματά μας,
όπως κάθε εταιρεία.
Ισχυριστήκατε ότι ήταν τόσο εύκολο να γίνει κατάχρησή του,
που δεν θα έπρεπε να επιτραπεί να το αντιγράψει καμία εταιρεία.
Γι' αυτό ακριβώς αλλάξαμε τη φόρμουλα.
Για να είμαστε σαφείς, λοιπόν.
Όποτε σας συμφέρει, ισχυρίζεστε ότι το Trimadone είναι ασφαλές,
αλλά όποτε σας εξυπηρετεί, το χαρακτηρίζετε επικίνδυνο.
Ή μήπως γίνομαι πάλι κυνική, κύριε Ζαξ;
Ένσταση, κυρία Πρόεδρε. Εντελώς ανάρμοστο επιχείρημα.
Δεκτή. Συντομεύετε, κυρία Μαργκόλις.
Τελειώνω.
Πρόσφατα κατοχυρώσατε κι άλλη πατέντα.
Για ένα μη εθιστικό οπιοειδές ονόματι Amurzyn.
Ένσταση, κα Πρόεδρε. Δεν δύναται να το αναφέρει.
Τι κάνετε, κυρία Μαργκόλις;
Το χρησιμοποιώ αποκλειστικά για να αμφισβητήσω τον μάρτυρα.
Με προσοχή, κυρία Μαργκόλις. Σας προειδοποιώ.
Κατανοητόν.
Απορρίπτεται.
Ευχαριστώ, κα Πρόεδρε.
Πού είχαμε μείνει;
Απολύσατε τον Φρανκ την ίδια περίοδο
που τον κλείσατε στο ψυχιατρείο, σωστά;
Ναι.
Συνεργάστηκε ξανά με την εταιρεία;
Εξακολουθεί να έχει στην κατοχή του ένα σημαντικό μέρος των μετοχών.
Όχι, λοιπόν;
Δεν τον προσέλαβα ξανά. Όχι.
Μάλιστα.
Τότε, γιατί περιλαμβάνεται το όνομά του στην αίτηση κατοχύρωσης πατέντας;
Το Amurzyn ήταν κάτι που σχεδίαζε ο Φρανκ πριν από πάρα πολύ καιρό.
Δεν τα κατάφερε ποτέ.
Η έτερη εφευρέτρια, η Κέιτι, η Κάθριν, κατάφερε να διορθώσει τη φόρμουλα.
Πότε σχεδίαζε αυτήν τη φόρμουλα ο Φρανκ; Πριν ή μετά από το Trimadone;
Μετά.
Αλήθεια, γιατί σχεδίαζε ο Φρανκ ένα μη εθιστικό οπιοειδές,
αφού θεωρούσατε ότι το Trimadone είναι ασφαλές;
Όπως διαπιστώσαμε όλοι,
είναι πολύ δύσκολο να γνωρίζει κανείς τι συμβαίνει μέσα στο μυαλό του.
Καταθέσατε νωρίτερα, έχοντας ορκιστεί,
ότι δεν σας προειδοποίησε ποτέ για το Trimadone, σωστά;
Τα είπαμε αυτά, ναι.
Άρα ο Φρανκ δεν σας ανέφερε ποτέ ότι το Trimadone προκαλούσε εθισμό;
Ένσταση. Έχει ήδη απαντηθεί αυτό.
Σας ενημέρωσε ο Φρανκ ότι σχεδίαζε ένα μη εθιστικό οπιοειδές;
Δείχνετε κάπως ανήσυχος, κε Ζαξ.
Μήπως θέλετε να το σκεφτείτε λίγο προτού απαντήσετε;
Γιατί, στη θέση σας, θα ήμουν πολύ προσεκτική.
-Ένσταση. -Για ποιον λόγο;
Αιτούμαστε ένα σύντομο διάλειμμα. Θα ήθελα να συσκεφθώ με τον πελάτη μου.
Όχι. Νομίζω πως η κυρία Μαργκόλις θα ολοκληρώσει όπου να 'ναι.
Μπορείτε να τον αντεξετάσετε, αν θέλετε.
Ευχαριστώ, κυρία Πρόεδρε. Λοιπόν, κύριε Ζαξ;
Όταν απολύσατε τον αδελφό σας, γνωρίζατε ότι σχεδίαζε ένα μη εθιστικό οπιοειδές;
Ναι.
Σκεφτήκατε ποτέ τι υποδήλωνε αυτό;
Ότι το Trimadone προκαλούσε εθισμό;
Απαντήστε στην ερώτηση, κύριε Ζαξ.
Και βέβαια το σκέφτηκα.
Άρα, ξέρατε ότι προκαλούσε εθισμό,
αλλά επιλέξατε να κυκλοφορήσετε αυτό αντί για τη μη εθιστική εκδοχή του;
Το Amurzyn δεν λειτουργούσε.
Προήλθε από το μυαλό ενός τρελού.
Οπότε επιλέξατε να το αποσύρετε για 25 χρόνια,
αντί να συνεχίσετε να σχεδιάζετε ένα μη εθιστικό οπιοειδές,
που μπορεί να έσωζε εκατομμύρια ζωές;
Δεν θα αναλάβω την ευθύνη γι' αυτό. Ακολούθησα πιστά τους κανονισμούς.
Δεν το αποφάσισα εγώ, άλλωστε.
-Όχι; -Όχι.
Απευθύνθηκα σε εξωτερικό συνεργάτη για το ζήτημα, κι εκείνος απεφάνθη...
Οφείλω να σας σταματήσω εδώ. Αποτελεί έμμεση μαρτυρία.
Ο δικηγόρος τσέκαρε το Amurzyn
-και μας συμβούλεψε να... -Μπορείτε να σταματήσετε, παρακαλώ;
Δεν μου επιτρέπεται να υπερασπιστώ τον εαυτό μου;
Θα χρεωθώ εγώ την απόφαση του δικηγόρου;
Μιλάτε εκ μέρους άλλου. Δεν μπορώ να κάνω ένσταση στην ερώτησή μου.
Θα ήταν παράδοξο.
Ολοκληρώστε, κυρία Μαργκόλις.
Αυτό ήταν. Δεν έχω άλλες ερωτήσεις.
Δεν έχω άλλες ερωτήσεις, κα Πρόεδρε.
Μπορείτε να αποχωρήσετε, κύριε Ζαξ.
Κύριε Πέτοκ, καλέστε τον επόμενό σας μάρτυρα.
Μάλιστα, κυρία Πρόεδρε. Ένα λεπτό.
Μας την έφερε.
Προφανώς. Τι διάολο;
Δεν έχουμε άλλη επιλογή.
Όντως.
Κυρία Πρόεδρε, καλούμε στο εδώλιο τον Γουίλιαμ Χάμιλτον ΜακΜπράιντ.
Υψώστε το δεξί σας χέρι.
Δηλώνετε υπεύθυνα ότι η κατάθεση που θα δώσετε γι' αυτήν την υπόθεση
ενώπιον του δικαστηρίου
θα περιέχει την αλήθεια και μόνον αυτή;
Ναι.
Κυρία Πρόεδρε, μπορώ να αντιμετωπίσω τον κο ΜακΜπράιντ ως εχθρικό μάρτυρα;
Το δέχομαι.
Το κέρδισε με την αξία του. Θα το επιτρέψω.
Υπήρξατε δικηγόρος της Zax Pharma, σωστά;
Για λίγο, προ 25ετίας.
Κύριε ΜακΜπράιντ. Ναι ή όχι;
Ναι.
Εκτιμήσατε το Amurzyn,
το πειραματικό, μη εθιστικό οπιοειδές του Φρανκ Ζαξ
και συμβουλεύσατε τον Τζορτζ Ζαξ να μην το κυκλοφορήσει, σωστά;
Του είπα να μην το κυκλοφορήσει στην παρούσα μορφή του.
-Να το βελτιώσει. -Κα Πρόεδρε;
Κύριε ΜακΜπράιντ, να απαντάτε με "ναι" ή "όχι",
ειδάλλως, θα κατηγορηθείτε για καταφρόνηση της έδρας.
Μάλιστα.
Δεν είπατε ποτέ στον Τζορτζ Ζαξ ότι μπορούσε να συνεχίσει την έρευνα.
Όχι. Γράψατε "Πρέπει να σταματήσει άμεσα η έρευνα και παρασκευή του σκευάσματος".
-Έτσι δεν είναι; -Ναι.
Και τώρα μας λέτε
ότι επειδή η Zax Pharma επιχείρησε να παρασκευάσει ένα μη εθιστικό οπιοειδές,
αυτό αποδεικνύει ότι ο Τζορτζ Ζαξ γνώριζε ότι τα οπιοειδή προκαλούσαν εθισμό;
-Βεβαίως. -Πάντως το διερεύνησε, σωστά;
-Ναι. -Και του είπατε να σταματήσει,
γιατί ήταν επικίνδυνο.
Του είπατε να σταματήσει κάθε έρευνα και παρασκευή;
Ναι.
Συνεπώς, με ποιο δικαίωμα μηνύετε τον πελάτη μου
και ισχυρίζεστε ότι γνώριζε πως τα οπιοειδή προκαλούσαν εθισμό,
όταν εσείς ήσασταν εκείνος που του είπε να πάψει να το ερευνά;
-Ένσταση. -Για εκβιασμό πρόκειται;
-Για απάτη; -Δεν συνεργάζεται πλέον μαζί μας.
Ο κύριος Πέτοκ το γνωρίζει αυτό.
Δεκτή. Συνεχίστε.
Σωστά.
Δεν σας επιτρέπεται να εργαστείτε σ' αυτήν την υπόθεση, έτσι δεν είναι;
-Ναι. -Σας απαγορεύτηκε, μάλιστα,
να εργάζεστε ως δικηγόρος εξαιτίας του παραπτώματός σας, σωστά;
Ναι, σωστά.
Κι οποιαδήποτε περαιτέρω ανάμειξή σας σ' αυτήν την υπόθεση,
θα αποτελέσει αφορμή για την ακύρωση ολόκληρης της δίκης, σωστά;
Όπως το να μοιραστείτε
εμπιστευτικές πληροφορίες με τη δικηγόρο του ενάγοντα.
Πάλι καλά που ξέρω κι εγώ να χρησιμοποιώ τον προβολέα.
Εδώ, σας βλέπουμε να μπαίνετε χθες στο σπίτι της κυρίας Μαργκόλις.
Ένσταση. Δεν το έχουμε δει αυτό, κυρία Πρόεδρε.
Τώρα, το είδατε. Θα το επιτρέψω.
Η κυρία Μαργκόλις εισέρχεται στην πολυκατοικία σας χθες το βράδυ.
Δύο συναντήσεις σ' ένα απόγευμα, εν μέσω της δίκης.
Χθες το βράδυ συζητήσατε μαζί της γι' αυτήν την υπόθεση, έτσι δεν είναι;
Ναι.
Εσείς είπατε στην κυρία Μαργκόλις τι να πει σήμερα, έτσι δεν είναι;
Ναι.
Μπορώ να έχω ένα λεπτό, κυρία Πρόεδρε;
Ελάτε κι εσείς.
Ο Μπίλι ΜακΜπράιντ χειρίζεται παρασκηνιακά αυτήν την υπόθεση,
παρέχοντας απόρρητες πληροφορίες και συμβουλές για τον χειρισμό της.
Θα ζητήσω κακοδικία.
Αιτούμαστε να απαντήσουμε αντεξετάζοντας τον μάρτυρα.
Ενώπιον των ενόρκων;
Από την πρώτη μέρα κιόλας, έχουν μετατρέψει τη δίκη σε παρωδία.
Αγνόησαν εντελώς τις δικαστικές διαδικασίες.
Αν κριθεί κακοδικία, καλώς.
Αν, όμως, ο Μπίλι είναι αθώος, ποιο είναι το πρόβλημα;
Εντάξει. Αντεξετάστε τον μάρτυρα, κυρία Μαργκόλις.
Ευχαριστώ, κα Πρόεδρε.
Είμαστε φίλοι, σωστά, Μπίλι;
Έτσι πιστεύω.
Και μιλάμε πού και πού, έτσι δεν είναι;
Ναι.
Μου έχεις μιλήσει ποτέ για την περίοδο που εκπροσωπούσες τη Zax Pharma;
Όχι. Δεν μοιράστηκα εμπιστευτικές πληροφορίες.
Πώς, λοιπόν, θα γνώριζα τι να ρωτήσω για το Amurzyn;
Πώς θα αποκτούσα πρόσβαση σε τόσο εμπιστευτικές πληροφορίες;
Δεν ξέρω. Δεν μπορώ να υποθέσω πώς σκέφτεσαι.
Με επισκέφθηκες χθες βράδυ, σωστά;
Επειδή ανησυχούσες για εμένα.
Μπορείς να μοιραστείς αυτές τις ανησυχίες με τους ενόρκους;
Δεν χρειάζεται να γίνει έτσι.
Να ξεκαθαρίσουμε
ότι δεν έλαβες αμοιβή για την ενασχόλησή σου με την υπόθεση.
Σωστά;
Ναι. Με απέλυσες.
Πράγματι.
Επειδή το παράπτωμά σου
έφερε το δικηγορικό μου γραφείο σε δεινή οικονομική κατάσταση, σωστά;
Ένσταση.
Προσέξτε πώς θα αναφερθείτε στον διακανονισμό σας.
Είμαι πολύ κοντά στο να κηρύξω κακοδικία.
Κατανοητόν.
Απορρίπτεται.
Μπορείς, σε παρακαλώ, να τα διαβάσεις στους ενόρκους;
Ένσταση. Δεν ξέρουμε τι είναι.
Αρνούμαι να το κάνω.
Κυρία Μαργκόλις;
Συγγνώμη, κα Πρόεδρε.
Δεν ήμασταν προετοιμασμένοι για την κατάθεση του κυρίου ΜακΜπράιντ.
Θα πάω να βγάλω αντίγραφα. Μισό λεπτό.
Δεν πειράζει.
Είσαι σίγουρη;
Κυρία Μαργκόλις;
Δεν νομίζω ότι μπορώ να συνεχίσω.
Ας κάνουμε ένα διάλειμμα. Επιστρέφουμε σε 15 λεπτά.
Εγερθείτε.
Ελπίζω ο Μπίλι να απαντήσει σ' αυτές τις ερωτήσεις, αν δεν τις κάνω εγώ.
Είσαι σίγουρη γι' αυτό;
Ναι.
Εντάξει.
Συγγνώμη, Πάτι.
Για ποιο πράγμα;
Σε χρησιμοποίησα.
Όμως σε σέβομαι απεριόριστα, οπότε ελπίζω να γίνουμε φίλες.
Ναι.
Προτού συνεχίσουμε,
θα ήθελα να ανακοινώσω ότι η κυρία Μαργκόλις είναι μια χαρά.
Παρ' όλ' αυτά, θα την αντικαταστήσει η κυρία Σολίς-Παπέιζιαν.
Ευχαριστώ, κυρία Πρόεδρε.
-Γεια σου, Γουίλιαμ. -Πατρίσια.
Γνωριζόμαστε καλά, σωστά;
Βεβαίως. Είμαστε συνεργάτες σχεδόν πέντε χρόνια τώρα
κι έχουμε περάσει πολλά μαζί.
Θα έλεγα ότι γνωρίζουμε πολύ καλά ο ένας τον άλλον.
Έχουμε συζητήσει ποτέ τη συνεργασία σου με τη Zax Pharma;
Όχι. Για την ακρίβεια, δεν έχουμε μιλήσει ιδιαίτερα
αφότου βγήκα από την υπόθεση.
Τότε, έχουμε πολλά να πούμε, έτσι δεν είναι;
Ανυπομονώ να το κάνουμε.
Λοιπόν, τι πρόβλημα έχει το Amurzyn;
Ο μη εθιστικός παράγοντας λειτουργούσε,
αλλά σταδιακά, προκαλούσε σοβαρές νευρολογικές παρενέργειες στα ποντίκια,
οπότε απαγόρευσα τη διεξαγωγή δοκιμών σε ανθρώπους.
Άρα όταν κυκλοφόρησαν το Trimadone,
ήξεραν ότι τα οπιοειδή προκαλούν εθισμό
κι ότι μπορούσαν να παράξουν μια μη εθιστική εκδοχή του;
Ναι.
Πρόκειται για το ίδιο Amurzyn που σκοπεύουν να κυκλοφορήσουν τώρα;
-Λογικά, θα δούμε αν το διόρθωσαν. -Κλείσ' του το στόμα.
Ένσταση. Όλα αυτά προστατεύονται από το απόρρητο δικηγόρου-πελάτη.
Όχι. Εσύ άνοιξες την πόρτα, χαζούλη. Εγώ απλώς μπήκα μέσα.
-Κα Πρόεδρε; -Απορρίπτεται.
ΔΙΚΑΣΤΡΙΑ ΡΙΣ
Αφήστε τις προσβολές, όμως. Μπορείτε να συνεχίσετε.
Ευχαριστώ.
Έχεις μιλήσει σε κανέναν για το Amurzyn;
Είσαι η πρώτη που το λέω.
Πώς έμαθε γι' αυτό η κυρία Μαργκόλις;
Της το είπε ο Τζορτζ Ζαξ.
Δηλαδή, η κυρία Μαργκόλις,
η διευθύνουσα εταίρος του γραφείου που μηνύει τον Τζορτζ Ζαξ,
δούλευε εξαρχής για εκείνον;
Ναι. Προσπαθούν να σαμποτάρουν την υπόθεση εκ των έσω.
Κυρία Πρόεδρε, σας υπενθυμίζω το προηγούμενο αίτημά μου.
Απορρίπτεται, κύριε Πέτοκ.
Δεν γίνεται να βάζετε ο ίδιος φωτιά και μετά να διαμαρτύρεστε για εμπρησμό.
-Συνεχίστε. -Ευχαριστώ.
Έχω μερικές ερωτήσεις εδώ.
Καταρχάς, όμως, εξήγησε στους ενόρκους
γιατί μήνυσες τον πρώην πελάτη σου.
Η Σαμ Μαργκόλις σε είχε προσλάβει πρόσφατα
και ήθελε να γίνω κι εγώ μέλος της ομάδας.
Γιατί ήθελε κι εσένα;
Επειδή ήμουν ο μόνος δικηγόρος σε όλον τον κόσμο
που του απαγορευόταν να αναφέρει το Amurzyn στη δίκη.
Γιατί είχε τόση σημασία αυτό;
Επειδή κατέστρεψαν όλα τα έγγραφα
που αφορούσαν την εθιστικότητα του Trimadone.
Η μόνη απόδειξη που απέμενε εις βάρος τους
ήταν το γεγονός ότι προσπαθούσαν να παράξουν
ένα μη εθιστικό οπιοειδές την ίδια περίοδο.
Μάλιστα. Αν, όμως, ήσουν ένα από τα ελάχιστα άτομα
που γνώριζαν για το Amurzyn,
γιατί ανησυχούσε τόσο η κυρία Μαργκόλις;
Οποιοσδήποτε καλός δικηγόρος θα το ανακάλυπτε κάποια στιγμή.
Έπρεπε να προσλάβει τον μοναδικό
που δεν θα το χρησιμοποιούσε εναντίον του Τζορτζ Ζαξ.
Ένσταση.
Για ποιο πράγμα;
Ανεπιβεβαίωτες εικασίες.
Δεν υπάρχει καμία απόδειξη για όλα αυτά.
Τι αποδείξεις έχετε, κυρία Σολίς-Παπέιζιαν;
Λίγο πριν πέσει κάτω η κα Μαργκόλις, έδωσε κάτι στον κύριο ΜακΜπράιντ.
Μπορείς να ενημερώσεις την αίθουσα τι ήταν αυτό;
Είναι τρεις εξαργυρωμένες επιταγές
με παραλήπτη τη Μαργκόλις & Τρου, που κατατέθηκαν στον λογαριασμό ΔΤΕΑ.
Μπορείς να μας πεις τα ποσά και τους αποστολείς;
Η πρώτη είναι από τον Βίκτορ Ράσελ της Russell Drug,
ύψους 500 εκατομμυρίων δολαρίων.
Η δεύτερη από τον Άιβαν Τίλιντζερ της Tillinger Health,
επίσης ύψους 500 εκατομμυρίων.
Η τρίτη είναι από τον Τζορτζ Ζαξ, ύψους ενός δισεκατομμυρίου.
Δύο δισεκατομμύρια για τι ακριβώς;
Είναι προκαταβολές.
Η Σαμ Μαργκόλις θα εκπροσωπούσε
και τους τρεις εναγόμενους μετά το κλείσιμο της υπόθεσης.
Μάλιστα. Είναι πρέπον για τους πελάτες
να προσλαμβάνουν τους δικηγόρους που τους μήνυσαν;
Ούτε κατά διάνοια.
Είναι φυσιολογικό να δίνουν τόσο υψηλές προκαταβολές;
Απ' όσο γνωρίζω, όχι.
Ένσταση. Ο κύριος ΜακΜπράιντ δεν είναι πραγματογνώμονας. Δεν...
Υπήρξε βασικός εταίρος της Κούπερμαν-ΜακΜπράιντ,
ενός εκ των μεγαλύτερων δικηγορικών γραφείων.
Επιπλέον, είμαι κάπως ειδικός στα δικηγορικά παραπτώματα.
Το σημειώνω.
Απορρίπτεται, κύριε Πέτοκ. Θέλω να ακούσω περισσότερα.
Τι έχουμε εδώ;
Δωροδοκία.
Τα δύο δισεκατομμύρια θα κάλυπταν
τη ζημία της Μαργκόλις & Τρου, αν έχανε ηθελημένα την υπόθεση.
-Δηλαδή, πρόκειται για συνωμοσία; -Προφανώς, με ενορχηστρωτή τον Ζαξ.
Ο Ζαξ παρασκευάζει τα φάρμακα,
ο Τίλιντζερ τα αποστέλλει και ο Ράσελ τα πουλάει.
Όλοι μαζί, σχηματίζουν μια επιχείρηση προώθησης οπιοειδών.
Εντάξει, αλλά ως τώρα, δεν υπήρχε κάτι που να τους συνδέει, σωστά;
Που να αποδεικνύει ότι συνωμοτούν.
Πέρα από ένα κοινό πλάνο για να βγάλουν δισεκατομμύρια, όχι.
Τι ρόλο είχε η κυρία Μαργκόλις στη συνωμοσία;
Ο Ζαξ τη χρησιμοποίησε.
Πρόκειται για μια γυναίκα που παλεύει με τη δική της ασθένεια.
Και προσπαθεί να διατηρήσει το δικηγορικό γραφείο του πατέρα της.
Οπότε της προσέφερε ένα ψέμα.
Να θεραπεύσει τον πόνο της.
Την εκμεταλλεύτηκε, όπως εκατομμύρια άλλους ανθρώπους.
Αλλά δεν φταίει εκείνη.
Αυτός ο τύπος φταίει, που κάθεται εκεί. Ο Τζορτζ Ζαξ.
Ένσταση. Αυτό ξεπερνάει κατά πολύ τα όρια της αντεξέτασης, κυρία Πρόεδρε.
Απορρίπτεται. Έχει την προσοχή μου.
Μου την έστησες.
Να φας σκατά.
Συγγνώμη, κύριε ΜακΜπράιντ, κάτι λέγατε περί ευθυνών.
Ναι.
Βλέπετε, ο Τζορτζ Ζαξ γνώριζε εξαρχής ότι το Trimadone προκαλούσε εθισμό,
μα δεν τον ένοιαζε.
Δεν είχε σημασία για εκείνον. Δεν τον πείραζε καθόλου, βασικά.
Γιατί ο Τζορτζ Ζαξ δεν εμπορεύεται την ανακούφιση από το άλγος.
Ο Τζορτζ Ζαξ εμπορεύεται τον εθισμό.
Όσους ανθρώπους κι αν βλάψει ή σκοτώσει.
Και κάθεται εκεί, όντας πολυδισεκατομμυριούχος,
αλλά δεν του αρκεί αυτό.
Θέλει ολοένα και περισσότερα χρήματα.
Γι' αυτό γίνονται όλα αυτά, για τα χρήματα.
Και η πιο επιβαρυντική απόδειξη δεν είναι η Αμάντα Τρου,
ούτε οι εκατοντάδες χιλιάδες άνθρωποι που σκότωσε.
Είναι οι επιζώντες.
Οι άνθρωποι που καλούνται να ζήσουν χωρίς τους αγαπημένους τους.
Αυτοί που θα υποφέρουν
εξαιτίας των πράξεών του για το υπόλοιπο της ζωής τους.
Δεν χρειάζεται, όμως, να είμαστε σκλάβοι του.
Να είμαστε σκλάβοι του Ζαξ ή των ανθρώπων όπως αυτός,
επειδή μας λένε ψέματα και μας δηλητηριάζουν.
Είναι η αρχή του τέλους
για τους δισεκατομμυριούχους και τις μεγάλες φαρμακευτικές,
αν ο κόσμος αποφασίσει να τις κλείσει.
Κι αυτός ο κόσμος είστε εσείς.
Κύριε ΜακΜπράιντ, σας υπενθυμίζω ότι είστε μάρτυρας. Δεν αγορεύετε.
Με συγχωρείτε, κυρία Πρόεδρε. Ξεχάστηκα για μια στιγμή.
Τέλος πάντων, όχι άλλα ψέματα και δηλητήριο.
Η Russell Drug, η Tillinger Health και η Zax Pharma
πρέπει να πληρώσουν για όσα έκαναν.
Ευχαριστώ.
Σας ευχαριστώ.
Δεν έχουμε κάτι να προσθέσουμε.
ΕΝΟΡΚΟΙ
Οι ένορκοι κατέληξαν σε ετυμηγορία.
Μάλιστα, κυρία Πρόεδρε.
"Πρώτο σκέλος του Ισχυρισμού Α'.
"Επέδειξαν αμέλεια οι εναγόμενοι
"κατά την παρασκευή, τη διανομή και την πώληση
"ενός επικίνδυνου ελεγχόμενου σκευάσματος;"
"Όχι".
"Δεύτερο σκέλος του Ισχυρισμού Α'.
"Εναλλακτικά, επέδειξαν σκοπιμότητα και δόλο οι εναγόμενοι,
"παρασκευάζοντας, διανέμοντας και πουλώντας εν γνώσει τους
"ένα εθιστικό σκεύασμα στο κοινό;"
"Ναι".
Θεέ μου.
Αυτό σημαίνει ότι δεν καλύπτονται από το Κεφάλαιο 11, περί χρεοκοπίας.
"Ισχυρισμός Β.
"Συνέβαλαν οι εναγόμενοι, ατομικά και σε συνεννόηση μεταξύ τους,
"σε μια κατάσταση που επιβάρυνε την υγεία των κατοίκων της Καλιφόρνιας;"
"Ναι".
"Ισχυρισμός Γ'. Προέβησαν οι εναγόμενοι σε ανακριβείς παρουσιάσεις
"και συγκάλυψη σημαντικών δεδομένων,
"που παραπλάνησαν τους καταναλωτές όσον αφορά τη φύση του προϊόντος;"
"Ναι".
"Τέλος, όσον αφορά τον Ισχυρισμό Δ'.
"Συνωμότησαν οι εναγόμενοι να υπονομεύσουν το δικαστικό σύστημα,
"παρουσιάζοντας αναληθή στοιχεία για τους κινδύνους και τα οφέλη
"της χρήσης οπιοειδών, για να πολλαπλασιάσουν τα κέρδη τους;"
"Ναι".
Μπορούμε να πάρουμε τον λόγο;
Όχι. Οι ένορκοι έβγαλαν την ετυμηγορία τους.
"Ως αποζημίωση,
"αποφασίζουμε οι ενάγοντες να λάβουν το ποσό...
"των 14 δισεκατομμυρίων δολαρίων".
Πλάκα μου κάνεις.
Ευχαριστώ τους ενόρκους για την υπηρεσία τους.
Λύεται η συνεδρίαση.
Εγερθείτε.
Πάτι;
Συγχαρητήρια.
Ήταν...
Το κάτι άλλο.
Κάνε με ονομαστική εταίρο.
Θα μας περιμένουν έξω οι δημοσιογράφοι για δηλώσεις, οπότε...
-Συγχαρητήρια. -Άρα δέχεσαι.
Δέχεσαι.
Να σου πω. Μου έφαγες ύπουλα δύο δισεκατομμύρια.
Θα μου τα δώσεις πίσω.
Το βρίσκεις αστείο;
Θα πεθάνεις στη φυλακή. Γέλα όσο ακόμη μπορείς.
-Τελείωσε, φιλαράκο. -Δεν τελείωσε.
-Κι όμως. -Θα ασκήσω έφεση, θα νικήσω
και θα σε θάψω δίπλα σ' εκείνη.
Πού να δεις πόσα θα πληρώσεις για τον Τομ και την Αμάντα Τρου.
-Μπαμπά; -Τι;
Παλιοκαθίκι!
ΠΡΩΤΟΔΙΚΕΙΟ
Ελπίζω να σαπίσει στην κόλαση.
Αν υπάρχει, είμαι βέβαιος γι' αυτό.
-Έχει δίκιο. -Τι εννοείς;
Λογικά, θα πεθάνω στη φυλακή.
Όχι αν βρεις έναν καλό δικηγόρο.
-Σ' ευχαριστώ, Μπίλι. -Όχι. Εγώ σ' ευχαριστώ.
Κουράγιο.
ΠΡΟΔΙΚΑΣΤΙΚΕΣ ΥΠΗΡΕΣΙΕΣ
Τι λέει, φιλαράκο;
Συγχαρητήρια.
Δεν έχω λόγια για ό,τι έγινε.
Το ηχητικό μήνυμα άγγιξε τη Σαμ, οπότε σ' ευχαριστώ.
Η Μπρίτανι βρήκε ένα βίντεο
όπου βάζουν τον Τομ σ' ένα αμάξι, τη νύχτα που μίλησε μαζί σου.
Χρησιμοποίησέ το.
Θα το χρησιμοποιήσω.
Σ' ευχαριστώ.
Όχι. Εγώ σ' ευχαριστώ.
Ήταν τυχερός που ήσουν στο πλευρό του.
Με συγχωρείς, φιλαράκο.
Συγγνώμη, μπορώ να βγάλω μια φωτογραφία τον σκύλο;
Ναι. Φυσικά.
Συγγνώμη για την ενόχληση.
Κανένα πρόβλημα.
Εντάξει. Γεια σου, φιλαράκο.
Πανέμορφος. Τι ράτσα είναι, αλήθεια;
Ροδεσιανός Ρίτζμπακ.
-Ροδεσιανός Ρίτζμπακ. -Ναι.
Πες γεια, Γουόλτ.
-Εντάξει. Ευχαριστώ πολύ. -Αλίμονο. Καλή σου μέρα.
Επίσης.
Βρήκες νέο χόμπι;
Πολύ όμορφος σκύλος.
Νόμιζα ότι έφυγες.
Ήσουν απασχολημένη και δεν ήθελα να σ' ενοχλήσω.
Είμαι εξαντλημένη, γαμώτο.
Λογικό είναι. Μόλις κέρδισες 14 δισεκατομμύρια.
-Όντως. -Ναι.
Ναι.
Και τώρα, τι;
Θα γυρίσω στο Λος Άντζελες.
Εντάξει.
Έχεις το τηλέφωνό μου.
Το έχω, αλλά θα το σηκώνεις, γαμώτο;
-Θα με παίρνεις; -Θα σε παίρνω.
-Θα το σηκώνω. -Τέλεια.
Καλύτερα να...
Θέλω να ξέρεις ότι, στο μυαλό μου, σου δίνω μια αγκαλιά αυτήν τη στιγμή.
-Μην το αρχίσουμε τώρα. -Σωστά.
Ναι. Συμφωνώ απολύτως.
Να ξέρεις ότι...
Όποτε είσαι...
Ξέρω.
Εντάξει. Θα τα πούμε.
ΠΡΩΤΟΔΙΚΕΙΟ ΗΠΑ ΒΟΡΕΙΑ ΠΕΡΙΦΕΡΕΙΑ ΚΑΛΙΦΟΡΝΙΑΣ
-Παρακαλώ; -Πλάκα μου κάνεις;
Αρκετά μ' αυτές τις μαλακίες!
Δεν είμαι υποχρεωμένη να συνεχίσω να τις ακούω!
Καλύτερα να ανοίξεις.
Ήρθε η ώρα.
ΧΑΝΤΛΕΪΒΙΛ
Από δω.
Είναι χωρίς επιστροφή, ξέρεις.
Το φαντάστηκα.
Κρίμα.
Έτσι είναι η ζωή.
Όχι, κρίμα που αυτή είναι η μόνη διαθέσιμη θέση.
Πρέπει να κατέβεις από το τρένο, γιε μου.
Πίστεψέ με.
Ο πόνος θα γίνει χειρότερος και για τους δυο σας.
Ξέρω τι σου λέω.
Έριξες μια καλή μπαλιά.
Ναι.
Καλύτερη από τη δική μου.
ΣΕΡΙΦΗΣ
Παρακαλώ;
Υπήρχε ένα μικρό σοκάκι στο Σαν Φρανσίσκο.
Στη γωνία 3ης και Τάουνσεντ, πίσω από τον σταθμό του τρένου.
Με κόκκινα τούβλα και μουντά απογεύματα, όπου όλοι δούλευαν στα γραφεία.
Ένιωθες στην ατμόσφαιρα τις φρενήρεις μετακινήσεις τους,
καθώς συνέρρεαν στα κτήρια στη γωνία Μάρκετ και Σάνσομ,
με τα πόδια ή το λεωφορείο.
Έρχονταν από κάθε περιοχή της πόλης. Καλοντυμένοι, εργάτες, φορτηγατζήδες.
Η Καλιφόρνια έχει τα πάντα.
Όλα είναι θάλασσα.
Το παλιό Φρίσκο.
Με τη θλίψη του τέλους της γης.
Οι άνθρωποι.
Το σοκάκι γεμάτο φορτηγά και αμάξια από τις γύρω επιχειρήσεις.
ΜΠΡΙΖΟΛΑΔΙΚΟ "CHEZ JAY"
ΔΕΝ ΥΠΑΡΧΕΙ ΑΛΚΟΟΛ ΕΞΩ ΑΠΟ ΔΩ ΑΡΧΙΣΤΕ ΝΑ ΠΙΝΕΤΕ
ΑΦΙΕΡΩΜΕΝΟ ΣΤΟΝ ΦΙΛΟ ΚΑΙ ΣΥΜΠΑΡΑΓΩΓΟ ΡΑΜΙ ΡΑΝΚ
ΚΑΙ ΣΤΗ ΜΝΗΜΗ ΤΩΝ ΓΚΡΙΡ ΜΠΙΣΟΠ ΚΑΙ ΤΖΟΥΛΙ ΣΑΝΤΕΡΣ
Υποτιτλισμός: Παναγιώτης Καρούσος
Επιμέλεια Ντέση Βερβενιώτου